แรงซื้อ “บิ๊กแคป” ดัน SET บวก 1 จุด แนะจับตาเงินเฟ้อ “ไทย-สหรัฐ”
SET ปิดบวก 1 จุด รับแรงซื้อหุ้นบิ๊กแคป แนะติดตามเงินเฟ้อสหรัฐสัปดาห์หน้า และการเลือกตั้งกลางเทอมของสหรัฐ ส่วนปัจจัยในประเทศเงินเฟ้อไทยเดือนต.ค.65 ที่เลื่อนการแถลงในวันพรุ่งนี้ออกไป ขณะที่แนวโน้มวันพรุ่งนี้คาดซึมตัวโดยให้แนวต้าน 1,630 และ 1,640 จุด แนวรับ 1,615 จุด 
SET ปิดบวก 1 จุด รับแรงซื้อหุ้นบิ๊กแคป แนะติดตามเงินเฟ้อสหรัฐสัปดาห์หน้า และการเลือกตั้งกลางเทอมของสหรัฐ ส่วนปัจจัยในประเทศเงินเฟ้อไทยเดือนต.ค.65 ที่เลื่อนการแถลงในวันพรุ่งนี้ออกไป ขณะที่แนวโน้มวันพรุ่งนี้คาดซึมตัวโดยให้แนวต้าน 1,630 และ 1,640 จุด แนวรับ 1,615 จุด
3 พ.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งตัว Sideways แคบๆ และมูลค่าการซื้อขายไม่ได้หนาแน่นมาก เนื่องจากมีแรงกดดันจากตลาดหุ้นต่างประเทศที่ตอบรับเชิงลบต่อถ้อยแถลงของ นายเจอโรม พาวเวล ประธานธนาคารกลางสหรัฐ(เฟด) ที่ส่งสัญญาณว่าเฟดจะเดินหน้าปรับขึ้นดอกเบี้ยเชิงรุกต่อไป อย่างไรก็ตาม ตลาดหุ้นบ้านเรายังบวกได้ถือว่าแข็งแกร่งกว่าตลาดหุ้นภูมิภาค แต่ไม่มีปัจจัยบวกหนุนจึงแกว่งตัวในกรอบแคบๆ
สำหรับปัจจัยที่ยังต้องติดตามต่อไป คือ การประกาศเงินเฟ้อของสหรัฐในสัปดาห์หน้า และการเลือกตั้งของสหรัฐด้วย ส่วนปัจจัยในประเทศเงินเฟ้อไทยเดือน ต.ค.65 ที่เลื่อนการแถลงในวันพรุ่งนี้ออกไป คาดว่าจะประกาศได้ในสัปดาห์หน้าเช่นกัน โดยตลาดฯ คาดว่าเงินเฟ้อทั่วไปอยู่ที่ 6% ส่วนเงินเฟ้อพื้นฐาน 3.2%
ขณะที่แนวโน้มการลงทุนในวันพรุ่งนี้ นายวีระวัฒน์ คาดว่าน่าจะซึมๆ ตัวต่อไป พร้อมให้แนวต้านที่ 1,630-1,640 จุด แนวรับที่ 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 2,278.58 ล้านบาท ปิดที่ 188.00 บาท เพิ่มขึ้น 1.50 บาท
KBANK มูลค่าการซื้อขาย 2,184.29 ล้านบาท ปิดที่ 149.50 บาท เพิ่มขึ้น 2.50 บาท
BTG มูลค่าการซื้อขาย 2,012.03 ล้านบาท ปิดที่ 37.50 บาท เพิ่มขึ้น 1.25 บาท
PTT มูลค่าการซื้อขาย 1,558.68 ล้านบาท ปิดที่ 35.75 บาท ลดลง 0.25 บาท
DELTA มูลค่าการซื้อขาย 1,546.99 ล้านบาท ปิดที่ 620.00 บาท เพิ่มขึ้น 22.00 บาท